b"\n_START_ARTICLE_\nThe Continuing Story of Bungalow Bill\n_START_PARAGRAPH_\n\xc2\xabThe Continuing Story of Bungalow Bill\xc2\xbb er en britisk sang, skrevet av John Lennon, men kreditert Lennon/McCartney. Den ble utgitt p\xc3\xa5 dobbeltalbumet The Beatles (ogs\xc3\xa5 kjent som The White Album) 22. november 1968.\n_START_SECTION_\nKomposisjon\n_START_PARAGRAPH_\nDenne sangen gj\xc3\xb8r narr av handlingene til en ung amerikaner med navn Richard A. Cooke III, kjent som Ri, som bes\xc3\xb8kte sin mor, Nancy Cooke de Herrera, p\xc3\xa5 ashramen til Maharishi Mahesh Yogi i Rishikesh p\xc3\xa5 samme tid som The Beatles var der hos Maharishi. If\xc3\xb8lge hans mor opprettholdt hun og s\xc3\xb8nnen vennlige forbindelser med alle medlemmene av The Beatles, bortsett fra John Lennon, som if\xc3\xb8lge Cooke de Herreras oppfatning var \xc2\xabet geni\xc2\xbb, men fjern og h\xc3\xa5nlig til den velst\xc3\xa5ende amerikanerinnen Cooke de Herrera og hennes collegestuderende s\xc3\xb8nn, som var pen og smart i utseendet._NEWLINE_If\xc3\xb8lge Nancys selvbiografi, Beyond Gurus, oppstod sangens tilblivelse da hun, Rik, og flere andre, inklusive innf\xc3\xb8dte guider, dro avsted p\xc3\xa5 elefanter for \xc3\xa5 jakte p\xc3\xa5 en tiger (angivelig presentert av deres indiske guide som en tradisjonell handling). Flokken med elefanter ble angrepet av en tiger, som ble skutt av Rik. Rik var i begynnelsen stolt over sin raske reaksjon og poserte p\xc3\xa5 et fotografi med sitt bytte. Riks reaksjon p\xc3\xa5 drapet var blandet, og han har ikke jaktet siden. Nancy hevder at alle de n\xc3\xa6rv\xc3\xa6rende erkjente n\xc3\xb8dvendigheten av Riks handling, men at Lennons reaksjon var foraktelig og sarkastisk. Han spurte Rik: \xc2\xabMen ville du ikke kalle det lett livs\xc3\xb8deleggende?\xc2\xbb. Sangen ble skrevet av Lennon for \xc3\xa5 gj\xc3\xb8re narr av det han s\xc3\xa5 p\xc3\xa5 som Riks skryting og uopplyste holdning._NEWLINE_Lennonn fortalte senere sin versjon i et intervju med Playboy og hevdet at: \xc2\xabBungalow Bill ble skrevet om en fyr i Maharishis meditasjonsleir som tok en kort pause for \xc3\xa5 g\xc3\xa5 og skyte noen stakkars tigere og s\xc3\xa5 kom tilbake for \xc3\xa5 kommunisere med Gud. Det pleide \xc3\xa5 v\xc3\xa6re en figur kalt Jungle Jim, og jeg kombinerte ham med Buffalo Bill. Det er en slags ten\xc3\xa5rings-sosialkommenterende sang og [a bit of a joke]\xc2\xbb_NEWLINE_Mia Farrow, som ogs\xc3\xa5 var p\xc3\xa5 ashramen i den perioden st\xc3\xb8tter Lennons historie i sin selvbiografi. Hun skriver: \xc2\xabS\xc3\xa5 ankom en selvh\xc3\xb8ytidelig, middelaldrende amerikansk kvinne, b\xc3\xa6rende p\xc3\xa5 et fjell av bagasje til sin splitter nye private bungalow like ved Maharishis sin sammen med sin s\xc3\xb8nn, en blid (bland) ung mann med navn Bill. Folk r\xc3\xb8mte fra denne nykommeren, og ingen var lei seg da hun forlot ashramen etter en kort tid for \xc3\xa5 jakte p\xc3\xa5 tigere, uvitende om at deres n\xc3\xa6rv\xc3\xa6r hadde inspirert til en ny Beatles' sang \xe2\x80\x93 \xc2\xabBungalow Bill\xc2\xbb\xc2\xbb.\n_START_SECTION_\nInnspilling\n_START_PARAGRAPH_\nSangen ble innspilt i Abbey Road Studios 8. oktober 1968 og ble fullf\xc3\xb8rt, inklusive alle overdubbingene, under denne ene sessionen._NEWLINE_Dette markerer det eneste tilfellet i en The Beatles-sang, hvor en kvinne synger ledevokal, da Yoko Ono synger: \xc2\xabNot when he looks so fierce\xc2\xbb (selv om Yoko Onos stemme ogs\xc3\xa5 kan h\xc3\xb8res, mens hun sier: \xc2\xabYou become naked\xc2\xbb p\xc3\xa5 \xc2\xabRevolution 9\xc2\xbb p\xc3\xa5 samme album).\n_START_SECTION_\nNorsk versjon\n_START_PARAGRAPH_\nJan \xc3\x98. Nielsen har skrevet en norsk tekst. Hans norske versjon heter \xc2\xabHei ordf\xc3\xb8rer vil...\xc2\xbb."